 Generate an article for the following headline: World Cup Qualifier: Àwọn olùwòran bá pápá ìṣeré jẹ lẹyìn ìfẹsẹwọsẹ Nàìjíríà àti Ghana : Ọrọ di bó ò lọ, ko yà fún mi lẹyìn tí àwọn ọmọ Nàìjíríà fi ìbínú hàn ní pápá ìṣerẹ Moshood Abiola lẹyìn tí ìrètí láti kópa níbi ìdíje ife ẹyẹ dòfo. Bí ẹgbẹ agbábọọlù Black Star tí orílẹ èdè Ghana ṣe yọwọ kílàńkó Super Eagles Nàìjíríà kúrò láwo láti lè kópa níbi ìdíje ife ẹyẹ àgbáyé níbi ìfẹsẹwọnsẹ tó wáyé lálẹ àná, àwọn ọmọ orílẹ èdè Nàìjíríà tí àbájáde rẹ kò tẹ lọrùn yabo orí pápá náà tí wọn sì ba ọpọlọpọ nǹkan jẹ. Ní àná ni Nàìjíríà àti Ghana gbá abala kejì ìfẹsẹwọnsẹ náà ní pápá ìṣeré Moshood Abiola, Abuja tó sì parí pẹlú ọmì góòlù kọọkan. Ní abala àkọkọ ìfẹsẹwọnsẹ yìí tí wọn kọkọ gbá ní pápá ìṣeré Baba Yara ní Kumasi, Ghana èyí tó parí láìsí góòlù kankan. Èyí ló mú kí Ghana pegede láti kópa níbi ìdíje ife àgbáyé tí yóò wáyé ní orílẹ èdè Qatar nínú oṣù kọkànlá nítorí òfin tó wà wí pé góòlù àlejò gbéwọn ju tí onílé lọ. Ṣaájú ni ìjọba Nàìjíríà ti kéde fífún àwọn ènìyàn ní tíkẹẹtì ọfẹ ẹgbẹrún lọnà ogún fún àwọn ènìyàn láti wòran ìfẹsẹwọsẹ náà, tí èyí sì mú kí pápá ìṣeré tó gba ẹgbẹrún lọnà ọgọta ènìyàn kún fọfọ. Ẹwẹ, ọrọ dí pẹ ẹ túká nígbà tí àwọn ọmọ Nàìjíríà ṣe ìkọlù sí àwọn agbágbọọlù Ghana níbi tí wọn ti ń yọ pé àwọn pegedé pẹlú jíju omi inú ọrá lù wọn. Lẹyìn tí àwọn ọmọ Ghana náà rí bi kúrò ni wọn tún ba ọpọlọpọ nǹkan jẹ ní pápá ìṣeré náà èyí tí ìjọba ṣẹṣẹ tún ṣe láìpẹ yìí pẹlú owó ribiribi lẹyìn ọpọlọpọ ọdún ti pápá ìṣeré náà ti wà ní bíbájẹ. Gbogbo ìgbìyànjú àwọn ẹṣọ ààbò láti lé àwọn ènìyàn tí inú ń bí náà já sí pàbó pẹlú gbogbo tajútajú tí wọn fọn dà sí wọn. Saaju la ti mu iroyin wa fun yin pe ileesẹ to wa fun ere idaraya lorilẹede Naijiria ati ajọ elere bọọlu lorilẹede yii ti gba tikẹẹti iwọle si gbọngan ere idaraya bii ẹgbẹrun lọna ogun. Tikẹẹti naa ni wọn yoo pin fun awọn ọmọ Naijiria to ba fẹ woran ere bọọlu lọfẹ eyi ti yoo waye laarin ẹgbẹ agbabọọlu Naijiria ati Ghana lonii. Igbesẹ naa nileesẹ mejeeji se lati se koriya fun ẹgbẹ agbabọọlu Super Eagles ilẹ wa lasiko ifẹsẹwọnsẹ rẹ keji pẹlu akẹẹgbẹ wọn, Black Stars ti orilẹede Ghana. Ifẹsẹwọnsẹ yii ni ikeji laarin ẹgbẹ agbabọọlu mejeeji nitori ifẹsẹwọnsẹ akọkọ ti waye ni ọsẹ to kọja ni orilẹede Ghana. Ifigagbaga naa ni ẹgbẹ agbabọọlu fi n kopa lati mọ ẹgbẹ agbọọlu to pegede, ti yoo lọ soju ilẹ Afirika ninu idije fun ife ẹyẹ agbaye. Wayi o, Amugbalẹgbẹ feto iroyin fun aarẹ Muhammadu Buhari, Bashir Ahmad, ti kede loju opo Twitter rẹ pe awọn ti pese ọkọ ọfẹ fawọn ololufẹ ere bọọlu ti yoo lọ woran ifẹfẹwọnsẹ naa. Papa isere idaraya MKO Abiola to wa nilu Abuja ni ere bọọlu naa yoo ti maa waye. Ahmad ni awọn tikẹẹti ọfẹ naa si ti wa ni awọn ibudokọ gbogbo fawọn eeyan to ba nifẹ lati gba wọn. Bakan naa ni ijọba Naijiria ti kede pe aago kan ọsan ni ki wọn ti ilẹkun awọn ileesẹ ijjọba pa lonii, lọna ati fun awọn osisẹ ijọba ni anfaani lati lọ woran ifẹsẹwọnsẹ naa. Atẹjade kan to wa lati ọọfisi Olori osisẹ ọba lorilẹede yii lo sisọ loju ikede naa lna ati se koriya fun ẹgbẹ agbabọọlu ilẹ wa, Super Eagles. Bẹẹ ba gbagbe, ọmi ni ẹgbẹ agbabọọlu mejeeji gba lasiko ti wọn koju ara wọn nilu Kumasi lọjọ Ẹti to kọja. Orilẹede to ba si bori ninu ifẹsẹwọnsẹ toni ni yoo lọ soju ilẹ Afirika nibi idije fun ife ẹyẹ agbaye ti yoo waye lọdun yii lorilẹede Quatar. 